PATVIRTINTA

Telšių lopšelio-darželio „Mastis“

direktoriaus 2018 m. rugsėjo 3 d.

įsakymu Nr. V1-57

**PARAMOS MOKINIO REIKMĖMS ĮSIGYTI ORGANIZAVIMO IR VYKDYMO TELŠIŲ LOPŠELYJE-DARŽELYJE „MASTIS“ TVARKA**

**I. SKYRIUS**

**BENDROSIOS NUOSTATOS**

1. Parama mokinio reikmėms įsigyti Telšių lopšelyje-darželyje „Mastis“ (toliau – lopšelis-darželis) organizuojama vadovaujantis 2006 m. birželio 13 d. Lietuvos Respublikos socialinės paramos mokiniams įstatymo Nr. X-686 14 straipsniu, Lietuvos Respublikos švietimo ir mokslo ministro 2006 m. spalio 26 d. įsakymu Nr. ISAK- 2077 ,,Dėl individualių mokymosi priemonių sąrašo patvirtinimo“, Telšių rajono savivaldybės tarybos 2013 m. birželio 27 d. sprendimu Nr. T1-296 „Dėl Socialinės paramos mokiniams Telšių rajono ugdymo įstaigose teikimo tvarkos aprašo“, ir Telšių rajono administracijos direktoriaus 2016 m. rugpjūčio 30 d. sprendimu Nr. A1-1462 „Dėl lėšų mokinio reikmenims įsigyti dydžio nustatymo ir mokinio reikmenų sąrašo patvirtinimo“.
2. Tvarkos aprašas reglamentuoja:
	1. kreipimosi dėl socialinės paramos mokiniams tvarką;
	2. paramos mokinio reikmenims įsigyti lopšelyje-darželyje teikimo tvarką ir organizavimą.

**II. SKYRIUS**

**SOCIALINĖ PARAMA MOKINIAMS**

1. Mokiniai turi teisę į paramą mokymo reikmenims jeigu pajamos vienam bendrai gyvenančiam asmeniui per mėnesį yra mažesnės kaip 1,5 valstybės remiamų pajamų (toliau – VRP) dydžio.
2. Socialinė parama mokiniams gali būti skiriama ir išimties tvarka, kai pareiškėjas neatitinka tvarkos apraše numatytų kitų atvejų ir jo šeimos pajamos, tenkančios vienam asmeniui, neviršija 2,5 VRP.

**III. SKYRIUS**

**KREIPIMASIS DĖL SOCIALINĖS PARAMOS IR SKYRIMAS**

1. Kreipimosi dėl socialinės paramos mokiniams tvarka:
	1. Dėl socialinės paramos mokiniams gali kreiptis į Socialinės paramos ir rūpybos skyrių:
		1. vienas iš mokinio tėvų, globėjų (rūpintojų);
		2. Lopšelis-darželis, jei socialinė parama mokiniui būtina ir mokinio tėvai, globėjai (rūpintojai) nesikreipia dėl socialinės paramos mokiniams.
	2. Pareiškėjas turi užpildyti Vyriausybės ar jos įgaliotos institucijos patvirtintą prašymo-paraiškos socialinei paramai mokiniams gauti formą (toliau — prašymas) ir pridėti Piniginės socialinės paramos nepasiturintiems gyventojams įstatyme nurodytus reikalingus dokumentus.
	3. Jei Lopšelio-darželio raginimu mokinio tėvai, globėjai (rūpintojai) dėl socialinės paramos mokiniams nesikreipia, bet socialinė parama mokiniui yra būtina, Lopšelis-darželis apie tai raštu informuoja ir pateikia:
		1. Lopšelio-darželio darbuotojo užpildytą prašymą;
		2. Lopšelio-darželio direktoriaus sudarytos komisijos surašytą buities sąlygų tyrimo aktą, kuriame nurodo priežastis, dėl kurių tėvai negali kreiptis dėl socialinės paramos mokiniams;
		3. kitą turimą informaciją apie bendrai gyvenančius asmenis ar vieną gyvenantį asmenį.
	4. Kad mokinys gautų nemokamą maitinimą nuo mokslo metų pradžios, pareiškėjas arba Lopšelis-darželis gali kreiptis su prašymu į Telšių rajono savivaldybės administracijos Socialinės paramos ir rūpybos skyrių (toliau — Socialinės paramos ir rūpybos skyrius) arba seniūnijos darbuotoją nuo tų metų liepos 1 dienos.
	5. Prašymai socialinei paramai mokinio reikmenims įsigyti (SP-11 forma) iš pareiškėjų priimami nuo kiekvienų kalendorinių metų liepos 1 dienos iki tų metų spalio 5 dienos. Parama mokinio reikmenims įsigyti skiriama iki mokslo metų arba mokslo metais, bet ne vėliau kaip iki einamųjų metų gruodžio 15 d.

**IV. SKYRIUS**

**PARAMOS MOKINIO REIKMENIMS ĮSIGYTI ORGANIZAVIMAS IR TEIKIMAS**

1. Lopšelio-darželio direktorius įsakymu paskiria asmenį, atsakingą už lėšų, skirtų mokinio reikmenims įsigyti, panaudojimo apskaitą ir ataskaitos paruošimą nustatytais terminais.
2. Parama mokinio reikmenims įsigyti teikiama:
	1. pinigais, pervedant į pareiškėjo asmeninę sąskaitą banke;
	2. pinigais, esant ugdymo įstaigos prašymui ir pareiškėjo sutikimui, pervedant į Lopšelio-darželio sąskaitą;
	3. nepinigine forma, jei mokinys auga šeimoje, kuriai teikiamos socialinės priežiūros paslaugos, pagal pateiktą paraišką pervedant Lopšeliui-darželiui.
3. Mokinio reikmenų rinkiniai sudaromi ir jų kainos nustatomos tokia tvarka:
	1. Mokinio reikmenims kaina (įskaitant pirkinio pridėtinės vertės mokestį) yra 57 EUR vienam mokiniui per kalendorinius metus;
	2. Jei mokinys auga šeimoje, kuriai teikiamos socialinės priežiūros paslaugos, individualios mokymosi priemonės į mokinio reikmenų rinkinius įtraukiamos vadovaujantis Švietimo ir mokslo ministerijos patvirtintu individualiųjų mokymosi priemonių sąrašu.

**V. DARŽELIO TEISĖS IR PAREIGOS**

1. Lopšelio-darželio direktoriaus įsakymu paskirtas asmuo:
	1. organizuoja paramą mokinio reikmenims įsigyti vaikams, augantiems šeimose, kurioms yra teikiamos socialinės priežiūros paslaugos arba bendrai gyvenantiems asmenims, kurie nepasirūpina mokinio reikmenų apipirkimu;
	2. rengia ir teikia Buhalterinės apskaitos skyriui socialinės paramos mokinio reikmėms įsigyti vaikams, augantiems šeimose, kurioms yra teikiamos socialinės priežiūros paslaugos, ataskaitą, remdamasis Duomenų apie suteiktą socialinę paramą mokiniams teikimo tvarkos aprašu, vadovaudamasis Vyriausybės ar jos įgaliotos institucijos patvirtinta duomenų apie suteiktą socialinę paramą mokiniams teikimo tvarka, iki einamųjų metų gruodžio 20 d.;
	3. rengia ir teikia Buhalterinės apskaitos skyriui lėšų panaudojimo apskaitą iki nustatytų terminų;
	4. jeigu vaikams, augantiems šeimose, kurioms yra teikiamos socialinės priežiūros paslaugos, tėvai (įtėviai) nesirūpina vaiko parama mokinio reikmenims įsigyti arba Lopšelis-darželis raštu pateikia prašymą pervesti pareiškėjo gaunamą socialinę paramą mokinio reikmenims į Lopšelio-darželio sąskaitą, esant pareiškėjo sutikimui, tai atlieka ugdymo įstaigos vadovo paskirtas darbuotojas.
	5. informuoja Socialinės paramos ir rūpybos skyrių apie pasikeitusias aplinkybes, turinčias įtakos socialinei paramai mokiniams gauti, ar kilus įtarimui, kad pateikta neteisinga informacija arba ji yra nuslėpta.
2. Viešųjų pirkimų įstatymo nustatyta tvarka Lopšelis-darželis parenka ir sudaro sutartis su tiekėju (tiekėjais) dėl mokinio reikmenų įsigijimo socialinę riziką patyrusioms šeimoms;

**VI. BAIGIAMOSIOS NUOSTATOS**

1. Lėšų, skirtų mokiniams nemokamai maitinti bei mokymosi reikmėms įsigyti panaudojimo auditą atlieka Telšių rajono savivaldybės administracijos kontrolieriaus tarnyba, Telšių rajono savivaldybės administracijos Centralizuota vidaus audito skyrius, Valstybės kontrolė.